בשורות טובות (סדרת טלוויזיה, 2019)

בשורות טובות (באנגלית: Good Omens) היא מיני סדרה בת שישה פרקים המבוססת על ספרם של ניל גיימן וטרי פראצ'ט משנת 1990, "בשורות טובות". הסדרה בוימה על ידי הבמאי דאגלס מקינון ונכתבה על ידי גיימן עצמו, שגם משמש בתפקיד המפיק בפועל. הסדרה עלתה לשידור ב-31 במאי 2019 בשירות הזרמת המדיה פריים וידאו. בבריטניה, הסדרה עלתה לשידור ברשת "BBC Two". בסדרה מככבים דייוויד טננט כשד בשם קְרוֹאוּלי ומייקל שין כמלאך בשם אזירפאל, שני חברים ותיקים שמנסים למנוע מהאפוקליפסה להתממש. בנוסף, בסדרה מככבים גם בנדיקט קמברבאץ', אנה מקסוול מרטין, ג'ון האם, ג'וזי לורנס, אדריה ארחונה, מייקל מק'קין, ג'ייק וייטהול, מירנדה ריצ'רדסון, ניק אופרמן ופרנסס מקדורמנד שמקריינת את העלילה. ביוני 2021, הודיעה פריים וידאו על חידוש הסדרה לעונה שנייה, שהחלה להצטלם באוקטובר של אותה השנה. הסדרה מבוססת על ספרם המשותף של ניל גיימן וטרי פראצ'ט משנת 1990, "בשורות טובות: נבואותיה הנחמדות והמדויקות של אגנס נאטר, מכשפה". למעט מספר שינויים תקופתיים, (עלילת הסדרה מתרחשת בשנת 2018, בשונה מהספר), עלילת הסדרה זהה במהותה לשל הספר ומספרת את סיפורם של אזיראפל, מלאך, וקרואולי, שד; שני יריבים לשעבר וחברים ותיקים בהווה, שהתרגלו ברבות השנים והתקופות לחיות את חייהם הנוחים במסווה של בני אדם רגילים, והחלו לחבב את העולם האנושי. כשהשניים מתבשרים על תוכניתם של שני הצדדים, גן עדן והגיהנום, לממש את מלחמת גוג ומגוג ולפיכך להביא את האפוקליפסה, הם מחליטים לשתף פעולה כדי למנוע זאת. דייוויד טננט - קרואולי, שד (מלאך שנפל) שחי על פני כדור הארץ מאז שחר האנושות. במקור, קרואולי היה נחש הקדמוני שפיתה את חוה לאכול מפרי עץ הדעת ובכך החטיא אותה. מייקל שין - אזיראפל, מלאך שחי על פני כדור הארץ מאז שחר האנושות, בדומה לקרואולי. ברומן המקורי, אזיראפל הוא המלאך ששומר על השערים המזרחיים של גן עדן עד שהוא וקרואולי נבחרים לשמש כנציגי שני המחנות על פני כדור הארץ. אנה מקסוול מרטין - בעל זבוב (או ביאלזבב), מנהיגת כוחות הגיהנום. ברומן המקורי, לבעל זבוב היה תפקיד קטן במהלך העלילה, אך תפקידה הורחב בסדרה. ג'ון האם - גבריאל, מנהיג כוחות גן העדן. ברומן המקורי, שמו של גבריאל רק הוזכר על ידי הדמויות האחרות, והוא היה אמור לשחק תפקיד גדול יותר ברומן ההמשך הלא-גמור של "בשורות טובות". במהלך כתיבת הסדרה, גיימן שיכתב את תפקידו של גבריאל ברומן ההמשך אל תוך הסדרה. בנוסף, ברומן המקורי, מטטרון הוא מנהיג כוחות גן העדן. ג'וזי לורנס - אגנס נאטר, מכשפה שחיה במהלך המאה ה-17 וניבאה בספרה "נבואותיה הנחמדות והמדויקות של אגנס נאטר, מכשפה" את אירועי העלילה. אדריה ארחונה - אנתימה דיווייס, הצאצאית הישירה והאחרונה החיה של אגנס נאטר ומכשפה בעצמה, שמשתפת פעולה עם אזירפאל וקרואולי על מנת לעצור את האפוקליפסה. מייקל מקין - צייד המכשפות סרג'נט שאדוול, צייד המכשפות האחרון מבני מינו. ג'ייק וייטהול - ניוטון פולסיפר, הצאצא האחרון החי של צייד המכשפות שהעלה את אגנס על המוקד, שמשתף פעולה עם אנתימה במטרה למצוא דרך לעצור את האפוקליפסה. מירנדה ריצ'רדסון - מאדאם טרייסי, מדיומית במשרה חלקית וקורטיזונית. מיריי אנוס - מלחמה, הפרשית הראשונה מארבעת פרשי האפוקליפסה. לורדס פאברס - זיהום, הפרשית השלישית מארבעת פרשי האפוקליפסה. זיהום הצטרפה לפרשי האפוקליפסה לאחר שמגפה פרש (בעקבות המצאת הפניצילין). יוסוף גטווד - רעב, הפרש השני מארבעת פרשי האפוקליפסה. בריאן קוקס - מוות, הפרש הרביעי מארבעת פרשי האפוקליפסה. ריס שירסמית' - ויליאם שייקספיר. נינה סוסניה - האחות מרי הפטפטנית, נזירה במסדר המזמר של סנט בריל, מסדר שטני של נזירות שעליהן הוטלה המשימה להחליף בין התינוק לאנטיכריסט. פרנסס מקדורמנד - קול האלוהים, הקריינית של סיפור העלילה. בנדיקט קמברבאץ' - השטן, מלך הגיהנום המבקש לגדל את בנו האנטיכריסט על כדור הארץ. ניק אופרמן - תדיאוס דאולינג, השגריר האמריקאי בבריטניה ואביו של ילד מכשף. נד דנהי - האסטור, דוכס הגיהנום. אריון באקייר - ליגור, דוכס הגיהנום השני. דרק ג'קובי - מטטרון. סטיב פמברטון ומארק גאטיס - הרמוני וגלוזייר, צמד מוכרי ספרים מסתוריים. סם טיילור בק - אדם יאנג, ילד בן 11 והאנטיכריסט שעתיד להביא לאחרית הימים. אמה ריס - פפר, חברתו של אדם. אילן גלקוף - בריאן, חברו של אדם. אלפי טיילור - וונסלידייל, חברו של אדם. דניאל מייס - ארתור יאנג, אביו של אדם ובעלה של דיאדרה. סיאן ברוק - דיאדרה יאנג, אמו של אדם ואשתו של ארתור. פראצ'ט וגיימן תכננו לעבד את הספר אל מסכי הקולנוע במשך שנים, וניהלו משא ומתן עם במאים ותסריטאים שונים ששמם נקשר לפרויקט בזמנים שונים. בשנת 2011, נודע על פיתוח עיבוד טלוויזיוני שייכתב על ידי טרי ג'ונס וגאווין סקוט, אך לאחר מכן לא הוכרזו חדשות נוספות בנושא. לאחר מותו של פראצ'ט, גיימן סירב לשקול לעבוד על עיבוד הרומן למסך לבדו, אך שינה את דעתו כאשר קיבל מכתב כצוואה מפראצ'ט, שקרא לו לסיים את הפרויקט. ב-19 בינואר 2017, הוכרז שפריים וידאו נתנו לפרויקט שיעבד את הרומן למסכי הטלוויזיה אור ירוק. המפיקים בפועל שמפיקים את הסדרה הם ניל גיימן, קרוליין סקינר, כריס זוסמן, רוב וילקינס, ורוד בראון, גיימן יעבד את הרומן למסך ויכתוב לו את התסריט בנוסף להיותו מפיק בפועל. הסדרה מופקת על ידי אולפני BBC בשיתוף עם "Narrativia", חברת הפקה שהוקמה על ידי פראצ'ט לפני מותו וכעת בתו, ריהאנה פראצ'ט, מנהלת אותה, ו-"The Blank Corporation". הסדרה מופצת על ידי "BBC Worldwide". ב-14 באוגוסט 2017 נודע שמייקל שין ודייוויד טננט לוהקו לתפקידים הראשיים של אזיראפל וקרואולי, בהתאמה. ב-14 בספטמבר 2017, גיימן חשף דרך הטוויטר שנינה סוסניה, נד דנהי ואריון באקייר הצטרפו לצוות השחקנים הראשי. יום לאחר מכן נודע שג'ק וייטהול, מייקל מק'קין, מירנדה ריצ'רדסון ואדריה ארחונה לוהקו לצוות השחקנים הראשי. שבוע לאחר מכן, סם טיילור באק, אמה ריס, אילן גלקוף, אלפי טיילור, דניאל מייס וסיאן ברוק לוהקו. באוקטובר 2017 דווח על כך שג'ון האם, אנה מקסוול מרטין, מיריי אנוס, לורדס פאברז ויוסוף גטווד לוהקו לצוות השחקנים הראשי. בנובמבר 2017, דווח שריס שירסמית' וניקולס פרסונס גם לוהקו לתפקידים בסדרה. ב-15 בדצמבר 2017 דווח שדרק ג'קובי ידובב את דמותו של מטטרון. ב-9 בפברואר 2018 דווח שסטיב פמברטון ומארק גאטיס הצטרפו לצוות השחקנים של הסדרה. ב-6 במרץ 2018 דווח שניק אופרמן לוהק לתפקיד ראשי. ב-20 ביולי 2018, הוכרז בכנס הקומיק-קון שנערך בסן דייגו שפרנסס מקדורמנד לוהקה לדובב את קולו של אלוהים, שהוא גם מספר עלילת הסדרה. ב-13 בפברואר 2019, במסגרת סבב החורף של איגוד המבקרים האמריקני, הודיע גיימן שבנדיקט קמברבאץ' יגלם את דמותו של השטן, וב-5 במרץ צייץ גיימן שבריאן קוקס לוהק לדבב את קולו של המוות. צילומי הסדרה החלו בספטמבר 2017, וגיימן צייץ תמונה משותפת של טננט ושין על הסט בלבוש מלא של הדמויות שלהם. באוקטובר 2017, צוות ההפקה נצפה מצלם את הצילומים בסארי. ב-6 באוקטובר 2018, נערך פאנל של הסדרה בכנס הקומיק-קון שנערך בניו יורק. הפאנל הונחה על ידי וופי גולדברג והשתתפו בו יוצר ותסריטאי הסדרה, ניל גיימן, והבמאי דאגלס מקינון, וצוות השחקנים כלל את דייוויד טננט, מייקל שין, מירנדה ריצ'רדסון וג'ון האם. במהלך הפאנל, נחשף הטריילר הראשון לסדרה, שלאחר מכן הופץ באופן מקוון. ב-6 במרץ 2019 יצא הטריילר הרשמי של הסדרה. אתר האינטרנט הרשמי של בשורות טובות (בשפות מרובות) בשורות טובות, ברשת החברתית אקס (טוויטר) "בשורות טובות", במסד הנתונים הקולנועיים IMDb (באנגלית) "בשורות טובות", באתר Rotten Tomatoes (באנגלית) חן חדד, בשורות טובות: הקסם של גיימן ופראצ'ט עובד, באתר הארץ, 3 ביוני 2019 יוני בינרט, "בשורות טובות": יותר כמו חדשות רעות, באתר ynet, 13 ביוני 2019 Jordan, Waylon (February 13, 2019). "Sets ’Good Omens’ Premiere Date, Casts Benedict Cumberbatch as Satan". iHorror. Retrieved February 14, 2019 Alex Ritman, ‘Good Omens’ Renewed for Season 2 at Amazon, The Hollywood Reporter, ‏2021-06-29 Allen, Ben (December 2, 2017). "Jon Hamm joins David Tennant and Michael Sheen in Neil Gaiman's Good Omens". Radio Times. Retrieved December 6, 2017. Schwartz, Dana (September 18, 2017). "'Good Omens:' Everything You Need to Know About Amazon's Neil Gaiman Series". Entertainment Weekly. Retrieved December 6, 2017. Cain, Sian (April 15, 2016). "Good Omens: Neil Gaiman to adapt Terry Pratchett collaboration for TV". The Guardian. ISSN 0261-3077. Retrieved November 20, 2017. Robinson, Joanna. "First Good Omens Table Read Reveals Character Looks, Major Casting News, and More". Vanity Fair: HWD. Retrieved November 10, 2017. Petski, Denise (January 19, 2017). "Amazon Greenlights Neil Gaiman's 'Good Omens' As Limited Series". Deadline. Retrieved March 11, 2018. Otterson, Joe (August 14, 2017). "Michael Sheen, David Tennant to Star in Neil Gaiman's 'Good Omens' at Amazon". Variety. Retrieved March 11, 2018. Caron, Nathalie (September 14, 2017). "The Gifted casts mutant Shatter, Good Omens adds Emerald City alum". Syfy. Retrieved March 12, 2018.(הקישור אינו פעיל, 6.11.2021) Pedersen, Erik (September 15, 2017). "'Good Omens': Jack Whitehall, Michael McKean, Miranda Richardson & Adria Arjona Join Amazon Series". Deadline. Retrieved March 11, 2018. Tartaglione, Nancy (September 22, 2017). "Tom Courtenay To Make 'Grandpa's Great Escape'; 'Good Omens' Adds Cast; Deutsche Telekom Gets 'Germanized' – Global Briefs". Deadline. Retrieved March 12, 2018. Lewis, Hilary (October 2, 2018). "Jon Hamm to Play Archangel Gabriel in Neil Gaiman's Amazon Series 'Good Omens'". The Hollywood Reporter. Retrieved March 11, 2018. Pedersen, Erik (October 31, 2017). "'Good Omens': Amazon & BBC Two Cast Their Beelzebub & Horsemen Of The Apocalypse". Deadline. Retrieved March 11, 2018. Harris, Gerard (November 3, 2017). "Reece Shearsmith joins the cast of BBC 2's Good Omens". Tuppence Magazine. Retrieved November 10,2017. "Together at last: Sue Perkins and Kenneth Williams: News 2017: Chortle: The UK Comedy Guide". Chortle. November 22, 2017. Retrieved June 18, 2018. Roker, Sarah (December 15, 2017). "Derek Jacobi will play the Voice of God in Good Omens TV series". Digital Spy. Retrieved April 14, 2018. "Mark Gatiss and Steve Pemberton join BBC Two's Good Omens". BBC Media Centre. February 9, 2018. Retrieved February 14, 2018. Clarke, Stewart (March 6, 2018). "'Parks and Recreation' Star Nick Offerman Joins Amazon's 'Good Omens'". Variety. Retrieved March 11, 2018. Patten, Dominic (July 20, 2018). "Frances McDormand Joins Amazon's 'Good Omens' As God, Neil Gaiman Says – Comic-Con". Deadline. Retrieved July 20, 2018. Jordan, Waylon (March 5, 2019). "Brian Cox Becomes Death for Gaiman and Pratchett’s ‘Good Omens’". iHorror. Retrieved March 6, 2019. Gaiman, Neil (September 18, 2017). "They are amazing. This is them in the opening scenes, 11 years ago, in St James's Park. David and Michael, demon & angel. #GoodOmenspic". Twitter. Retrieved November 20, 2017. Perryman, Francesca (October 25, 2017). "David Tennant and Michael Sheen spotted filming in Surrey". getsurrey. Retrieved November 10, 2017. Roffman, Marisa (October 6, 2018). "'Good Omens' Team Reveals Teaser, Discusses Show's "Fully Formed Brilliance"". The Hollywood Reporter. Retrieved October 6, 2018. Patten, Dominic (October 6, 2018). "'Good Omens' Blesses NY Comic Con With 1st Teaser Trailer At MSG Panel". Deadline Hollywood. Retrieved October 6, 2018. Amazon Prime Video (March 6, 2019). "Good Omens - Official Trailer - Prime Video". YouTube. Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית) BAFTA Television 2024: The Winners and Nominations, www.bafta.org, ‏2024-03-15 (באנגלית)